钦定古今图书集成/理学汇编/学行典/第004卷 > 朱子全书 > 《答林正夫》
## 钦定古今图书集成/理学汇编/学行典/第004卷 > 朱子全书 > 《答林正夫》

“观浮图者，仰首注视而高谈，不若俯首历阶而渐进。”
盖观于外者虽足以识其崇高钜丽之为美，孰若入于其中者能使真为我有，而又可以深察其层累结
架之所由哉？自今而言，圣贤之言具在方册，其所以
幸教天下后世者，固已不遗馀力。而近世一二先觉，
又为之指其门户，表其梯级，而先后之学者由是而
之焉，宜亦甚易而无难矣。而有志焉者，或不能以有
所至，病在一观其外粗觇仿佛，而便谓吾已见之，遂
无复入于其中以为真有而力究之计，此所以骤而
语之，虽知可悦而无以深得其味，遂至半途而废，而
卒不能以有成耳。